โบรกฯชี้ DCORP เสี่ยงติด “Cash Balance” ฟาก ECF-OCEAN-UREKA จ่อหลุดวันนี้
โบรกฯชี้ DCORP เสี่ยงติด "Cash Balance" ฟาก ECF-OCEAN-UREKA จ่อหลุดวันนี้ 
23 พ.ย. 2561

ผู้สื่อข่าวรายงานว่า นักวิเคราะห์ บล.ฟิลลิป (ประเทศไทย) และบล.ทิสโก้ คาดว่า บริษัท ดีมีเตอร์ คอร์ปอเรชั่น จำกัด (มหาชน) หรือ DCORP เป็นหลักทรัพย์เข้าข่าย Turnover List สัปดาห์สิ้นสุด 22 พฤศจิกายน 2561 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 26 พฤศจิกายน 2561
ขณะที่หลักทรัพย์ที่จะสิ้นสุดระยะเวลาการใช้ Cash Balance หรือ Trading Alert ในวันนี้ (23 พ.ย.) ได้แก่ บริษัท อีสต์โคสท์เฟอร์นิเทค จำกัด (มหาชน) หรือ ECF,  ใบสำคัญแสดงสิทธิในการจองซื้อหุ้นสามัญของบมจ.อีสต์โคสท์เฟอร์นิเทค ครั้งที่ 2 (ECF-W2), ใบสำคัญแสดงสิทธิในการจองซื้อหุ้นสามัญของบมจ.อีสต์โคสท์เฟอร์นิเทค ครั้งที่ 3 (ECF-W3), บริษัท โอเชี่ยน คอมเมิรช จำกัด (มหาชน) หรือ OCEAN และ บริษัท ยูเรกา ดีไซน์ จำกัด (มหาชน) หรือ UREKA แต่ต้องระมัดระวังว่าตลาดฯอาจกลับมาขยายเวลาการใช้ Cash Balance